section_heading: Počeci i tri osvojena prvenstva
paragraph_text: Krajem četrdesetih momčad počinje bilježiti prve uspjehe. Do prve finalne utakmice u povijesti dolaze 1947. Nakon osvojene divizije, za naslov prvaka igraju protiv Chicago Cardinalsa od kojih gube 28:21. Uzvrat slijedi godinu kasnije. Eaglesi na domaćem terenu u utakmici igranoj po sniježnoj oluji pobjeđuju 7:0 i osvajaju svoj prvi naslov prvaka. Sljedeće sezone ponavljaju uspjeh i nakon 11 pobjeda u 12 utakmica osvajaju diviziju i osiguravaju finalnu utakmicu protiv Los Angeles Ramsa. Po drugi put zaredom Eaglesi pobjeđuju u finalu bez primljenog poena, utakmica završava rezultatom 14:0.